Еицырдыруа акомпозитор Микаел Таривердиев иԥсҭазаара далҵит ԥхынгәы 25 1996 шықәсазы. Иара Аԥсныҟа есышықәса даауан. Ароуп еиҳарак ирҿиамҭақәагьы адунеи ахьырбаз.
Раиса Погорелаиа, Аԥсны раԥхьатәи ахада Владислав Арӡынба имаӡаныҟәгаҩ, 77 шықәса лхыҵуан, ааигәа акоронавирус лыхьит.
Риҵатәи амилаҭтә парк 2021 шықәса актәи азыбжазы 1996 шықәса абри аамҭа иаҿырԥшны арекорд шьақәнаргылеит ҭаарала.
Урыстәыла актәи аканал аҿы еиҿкаау ателехәаԥшратә гәыҳалаларатә олимпиада "Умницы и умники" аԥснытәи аҵаҩцәа алахәхара шрылшо, иарбан ԥышәарақәоу урҭ зхысуа атәы еиҭеиҳәеит Аҵареи абызшәатә политикеи рминистрра ауаажәларра рымадараз аҟәша аиҳабы Аслан Қәҭелиа.
Аԥсны АҶА рдыррақәа рыла, 2021 шықәса ҳааҭалазар аахыс Аԥсны амшынӡқәа рҵакыраҿ 12-ҩык ӡааҟәрылахьеит.
Аԥсшьаҩцәа иаҭахыз амедицинатә цхыраара рырҭеит, ирылабжьеит амшын аҿы ианыҟоу ахымҩаԥгашьа шаҭаху азы.
Аԥсшьаразы анхарҭа ҭыԥқәа рҿаҵаразы амаҵзура TVIL.RU аҿы еилыркааит 2021 шықәса нанҳәамзазы амшын аԥшаҳәаҿы ԥсшьара уцар ахьалшо.
Риҵатәи аҳәырԥсарра иахьаҵанакуа Аӡиа иаҵәа азааигәара амшцәгьақәа ирыхҟьаны ахәаша ԥхынгәы 23 рзы адгьыл ҳәазеит.
Пицундатәи аҽырҩырҭаҿы аҽырыҩра мҩаԥысраны иҟан амҽыша ԥхынгәы 25 рзы.
"Амаҵурауааи адепутатцәеи рхашәалақәеи, рныхрақәеи, рмазареи, амазаратә ҟазшьа змоу рхыдҵақәеи ашәҟәы рҭагаларазы" аҵыхәтәантәи ариашарақәа злагалоу азакәан амчра аиуит 2021 шықәса ԥхынгәы 1 инаркны. Ахашәалақәа ашәҟәы иҭагалатәуп нанҳәа 1 рҟынӡа.
Афедералтә ԥхьахә ду аиуразы хышықәса зхыҵуа аҽанқәа реиԥхныҩлара мҩаԥган Ростов-на-Дону аҽырҩырҭаҿы.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 20925-ҩык ыҟоуп, ргәы бзиахеит 16750-ҩык, рыԥсҭазаара иалҵит 285-ҩык.
Аԥсны уаанӡатәи ахада ихаҭыԥуаҩ, аполитикатә партиа "Аԥсны" ахантәаҩы Витали Габниа имашьына амца ацрарҵеит рашәара 22 ауха Аҟәа агәаҿы. Ацәгьа зуз даанкылоуп, ашьаус хацыркуп.
Лаҵара 5 азы Аҟәатәи ақалақьтә ӡбарҭа Ачба ахара ихараҵаны быжьшықәса ҭакрыла ихигарц иқәнаҵеит азеиԥш режим иаҵанакуа ариашаратә колониаҿы, убри аан имазарагьы имхны.
Ауаажәларратә транспорт аусзуҩцәа асанитар–епидемиологиатә цхыраагӡақәа рыла иахьынӡеиқәыршәоу, аҭагылазаашьа уадаҩ ахылаԥшра ахьынӡарзаҭо атәы арадио Sputnik аефир аҟны еиҭеиҳәеит Аҟәатәи автотранспорттә наплакы аиҳабы Леонид Шәлымба.
Аҟәатәи ақалақьтә ӡбарҭа ҩымз ҳәа дарбаандаҩит ахҭыс иалахәыз ҳәа ишьоу Аслан Зыхәба, ахԥатәи алахәыла ҳәа ишьоу Гарри Аҩӡба иԥшаара иаҿуп.
Аԥсны аомбудсмен Асида Шьаҟрылԥҳа аӡбарҭаҿы аҳәара ҟалҵеит Аԥсны Ашәарҭадаратә маҵзура уаанӡатәи ахантәаҩы Зураб Марганиа иус иахәаԥшырц АШәМ иатәу аамҭалатәи ауаҩы иаанкыларҭаҿы иҭакыз иқәшәара дахьаԥырхагаз азы.
Ԥхынгәы 23 рзы Аԥсны Аҳәынҭқарратә бираҟ иамшуп. Сынтәа иара иахыҵуеит 29 шықәса. Атәылаҿ ари амш иазку агәырӷьаратә усмҩаԥгатәқәа аанкылоуп ишьақәгылаз аепидемиологиатә ҭагылазаашьа уадаҩ иахҟьаны.
Адгьыл аҿыбгара ашьҭахь Бзыԥтәи аиҩхааҿы арыцқьаратә усурақәа ирҿуп. Амш аҩныҵҟа иалгоит. Атранспорт аныҟәара аанкылам.
Афестиваль "Хьыбла Гьерзмааԥҳа шәаалыԥхьоит..." Аԥсны есышықәса иззыԥшу, иналукааша культуратә хҭысуп.